જોકે આ મામલે ખેડૂતો તેમજ વિવિધ ખેડૂતલક્ષી સંગઠનોએ આકરો વિરોધ નોંધાવતા રાજ્ય સરકારે વીસેક દિવસ પૂર્વે જ આ સબસીડી યોજનાનો અમલ પૂનઃ શરૂ કરાવ્યો હતો પરંતુ આ યોજનાના અમલીકરણમાં ફરી સરકારને વાંકુ પડ્‌યું છે અને ગતરોજથી ગુજરાત ગ્રીન રિવોલ્યુશન કંપનીએ સુક્ષ્મ સિંચાઇના ઉપકરણોની ખરીદી કરતા ખેડૂતોની સબસીડી માટેની અરજીઓનો સ્વીકાર ફરી બંધ કરી દીધો હોવાના અહેવાલો બહાર આવતા બનાસકાંઠા સહિત રાજ્ય ભરના ખેડૂતોમાં ફરી આ મામલે ઉહાપોહ સર્જાયો છે અને રાજ્ય સરકારના આ વધુ એક ખેડૂત વિરોધી નિર્ણયથી જગતનો તાત ખફા થઈ ઉઠ્‌યો છે.